REGLAMENT DE SÍMBOLS, DISTINCIONS HONORÍFIQUES I PRECEDÈNCIES DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/372)
  + [Valencià](/va/acuerdo/372)






Selector de idioma

Leer

* [Español](/es/acuerdo/372)
* [Valencià](/va/acuerdo/372)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE SÍMBOLS, DISTINCIONS HONORÍFIQUES I PRECEDÈNCIES DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==================================================================================================================================================

Secretaria General

Butlletí Oficial Universitat d'Alacant





REGLAMENT DE SÍMBOLS, DISTINCIONS HONORÍFIQUES I PRECEDÈNCIES DE LA UNIVERSITAT D'ALACANT

Data d'aprovació
:   26/07/2006

Data de publicació
:   28/07/2006

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=372.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/372)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/372)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE SÍMBOLS, DISTINCIONS HONORÍFIQUES I PRECEDÈNCIES DE LA UNIVERSITAT D'ALACANT&url=https://www.boua.ua.es/va/acuerdo/372)

**Títol:** REGLAMENT DE SÍMBOLS, DISTINCIONS HONORÍFIQUES I PRECEDÈNCIES DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 26 de juliol de 2006

REGLAMENT DE SÍMBOLS, DISTINCIONS HONORÍFIQUES I PRECEDÈNCIES DE LA UNIVERSITAT D’ALACANT  
    
SUMARI  
    
 PREÀMBUL  
    
 TÍTOL PRIMER: DELS SÍMBOLS DE LA UNIVERSITAT D’ALACANT  
 Capítol primer: de l’escut i segell de la Universitat d’Alacant  
 Capítol segon: de la bandera de la Universitat d’Alacant  
 Capítol tercer: de la marca d’identificació corporativa de la Universitat d’Alacant  
 Capítol quart: de l’himne universitari  
    
 TÍTOL SEGON: DE LES DISTINCIONS HONORÍFIQUES I DOCTORS HONORIS CAUSA  
 Capítol primer: de les distincions de la Universitat d’Alacant  
 Secció 1. De la concessió de la Medalla d’Or i del Llorer d’Or  
 Secció 2. De la concessió de la Distinció Honorífica i de la Medalla de Plata  
 Secció 3. De la concessió del Premi Maisonnave  
 Capítol segon: del nomenament de doctors honoris causa  
    
 TÍTOL TERCER: DE LES PRECEDÈNCIES I TRACTAMENTS ACADÈMICS  
 Capítol primer: de l’organització de precedències en actes acadèmics  
 Capítol segon: de les precedències entre autoritats acadèmiques  
 Capítol tercer: de les precedències d’autoritats que no pertanyen a la comunitat universitària  
 Capítol quart: del tractament dels càrrecs acadèmics  
 Capitol cinquè: del vestit acadèmic  
    
 DISPOSICIÓ ADDICIONAL I  
 DISPOSICIÓ ADDICIONAL II  
 DISPOSICIÓ ADDICIONAL III  
 DISPOSICIÓ DEROGATÒRIA  
 DISPOSICIÓ FINAL  
    
    
REGLAMENT DE PROTOCOL DE LA UNIVERSITAT D’ALACANT  
 SÍMBOLS, DISTINCIONS HONORÍFIQUES I PRECEDÈNCIAS DE LA UA  
    
 PREÀMBUL  
    
 La Universitat d’Alacant, motivada per la recerca de l’excel·lència, decideix emprendre una sèrie d’accions que tendeixen a dotar-se d’eines de gestió que li permeten desenvolupar les accions que a aquesta institució se li exigeixen. En aquest sentit, el present document s’elabora amb la comesa de regular, en un text únic, els aspectes que afecten les qüestions protocol·làries dels esdeveniments organitzats per aquesta Universitat.   
 Remuntant-nos als seus orígens, la Universitat d’Alacant va ser creada en virtut de la Llei 29/1979, de 30 d’octubre, sobre l’estructura del Centre d’Estudis Universitaris (CEU), que havia començat a desenvolupar la seua activitat en 1968. Alacant recuperava així els estudis universitaris suspesos en 1834 quan va tancar, després de dos segles d’existència, la seua precursora la Universitat d’Oriola.   
 Els més de vint-i-cinc anys d’existència de la Universitat d’Alacant, i els canvis inherents al creixement de la institució, posen de manifest la necessitat de redactar un document en què es normalitzen diferents aspectes relacionats amb l’activitat institucional i universitària.   
 Per això, aquest document s’elabora amb la finalitat de configurar els símbols propis de la Universitat d’Alacant, especificar les distincions honorífiques instituïdes i determinar les precedències en la celebració d’actes acadèmics. Així, el Reglament de Protocol de la Universitat d’Alacant s’estructura en tres títols. En el títol primer s’exposen els símbols que caracteritzen la Universitat d’Alacant, i també l’ús d’aquests símbols en la celebració d’actes acadèmics. El títol segon especifica les distincions honorífiques instituïdes en la Universitat d’Alacant com a expressió de reconeixement de la institució a persones físiques o jurídiques, privades o públiques, i regula el nomenament dels doctors honoris causa. El títol tercer determina el lloc que correspon als assistents en la celebració d’actes acadèmics, estableix el tractament dels càrrecs acadèmics i especifica els components del vestit acadèmic.  
 Aquest document es redacta prenent com a punt de partida la regulació prèviament existent sobre qüestions protocol·làries internes i externes a la Universitat d’Alacant. No obstant això, el fonament normatiu sobre el qual se sustenta aquest document parteix del dret fonamental a l’autonomia universitària, arreplegat en l’article 27, apartat 10 de la Constitució espanyola.  
 Atenent la regulació específica de la Universitat d’Alacant, aquest Reglament s’elabora tenint en compte l’Estatut de la Universitat d’Alacant aprovat pel Decret 73/2004,de 7 de maig, del Consell de la Generalitat Valenciana, i publicat en el DOGV número 4755, de 18 de maig de 2004. Així mateix, es considera la normativa existent sobre l’escut i la bandera de la Universitat, símbols que caracteritzen la nostra Universitat (Ordre de 9 de setembre de 1981, publicada en el BOE, de 26 de setembre de 1981) i les normatives que afecten el nomenament de doctors honoris causa (Acord de Junta de Govern, de 25 d’octubre de 1991, modificat en Junta de Govern, de 26 de febrer de 1996); normativa relativa a la concessió de la Medalla d’Or i distincions honorífiques (aprovat en Junta de Govern, de 29 de juliol de 1999); i normativa referida a la creació del Premi Maisonnave (Acord del Consell de Govern, de 17 de juliol de 2002), modificat en Acord de Consell de Govern, de 23 de setembre de 2003.      
 Les precedències en els actes acadèmics s’estableixen prenent com a base el Reial decret 2099/1983, de 4 d’agost, pel qual s’aprova l’Ordenament General de Precedències en l’Estat, i el Decret 235/1999, de 23 de desembre i la seua modificació posterior, inclosa en el Decret 9/2003, de 27 de juny, pel qual es regula el règim de precedències en l’àmbit de la Comunitat Valenciana. No obstant això, en aquells supòsits en els quals la regulació existent es manifeste insuficient, i a l’empara de l’article 3, lletra b del Reial decret 2099/1983, les precedències en els actes de caràcter especial les determinaran qui els organitze, d’acord amb la seua normativa específica, els seus costums i tradicions.    
   
 TÍTOL PRIMER: DELS SÍMBOLS DE LA UNIVERSITAT D’ALACANT  
 Capítol primer: de l’escut i segell de la Universitat d’Alacant  
 Article 1  
 1.      L’escut de la Universitat d’Alacant, tal com s’inclou en la disposició addicional segona de l’Estatut de la Universitat d’Alacant, serà quarterat en creu, amb el primera quarter d’or amb quatre pals de gules, i el tercer amb un castell d’or amb els seus homenatges, aclarit en gules i sostingut per una roca del seu color sobre un mar d’atzur agitat de plata, que són les armes de la província d’Alacant. El segon, en atzur amb una lluna creixent i set estreles, tres a la dreta i quatre a l’esquerra de la lluna, i el quart, d’or amb una O majúscula i un feix de corda de plata, que són, bàsicament, les armes de l’antiga Universitat d’Oriola. Està timbrat de coronell obert amb cinc florons alternats amb quatre perles, corona primitiva dels antics regnes de la Corona d’Aragó, i tot voltat per una circular d’or amb la llegenda en relleu que diu: «Universitas Lucentina. Iter facite eius quae ascendit super occasum». (En annex I: escut de la Universitat d’Alacant.)  
 2.      El segell de la Universitat n’inclourà l’escut.  
 3.      L’ús de l’escut de la Universitat d’Alacant queda reservat per als actes solemnes, com l’obertura del curs acadèmic, la investidura del rector, la festivitat del patró universitari sant Tomàs d’Aquino, la investidura de doctors honoris causa i les graduacions.  
 4.      L’escut de la Universitat d’Alacant se situarà en el lloc on es fixe la presidència de l’acte solemne.  
 Capítol segon: de la bandera de la Universitat d’Alacant  
 Article 2  
 1.      La bandera de la Universitat d’Alacant tindrà com base les mateixes proporcions i colors que la bandera de la ciutat d’Alacant, i portarà al centre l’escut de la Universitat. La bandera d’Alacant és rectangular, de proporcions 2/3, formada per dues franges verticals iguals, de color blanc la franja al costat de l’asta i blau la del batent.  
 Article 3  
 1.      L’ús de la bandera de la Universitat d’Alacant es farà d’acord amb la Llei 39/1981, de 28 d’octubre, per la qual es regula l’ús de la bandera d’Espanya i el d’altres banderes i ensenyes, i també segons la Llei 8/1984, de 4 de desembre, reguladora dels símbols de la Comunitat Valenciana i la seua utilització.  
 2.      La bandera de la Universitat d’Alacant s’utilitzarà al costat de la bandera d’Espanya, la bandera de la Comunitat Valenciana i, si escau, la bandera de la Unió Europea, d’acord amb la prelació següent:  

1. Segons la Llei 39/1981, de 28 d’octubre, la bandera d’Espanya ocuparà sempre un lloc preeminent i de màxim honor, que és la posició central si el nombre de banderes que onegen juntes és imparell, o de les dues posicions centrals, la de l’esquerra per a l’observador, quan el nombre de banderes siga parell.
2. Segons la Llei 8/1984, de 4 de desembre, la bandera de la Comunitat Valenciana ocuparà el lloc següent en ordre de preferència i honor a la bandera d’Espanya, en l’àmbit territorial valencià. Si el nombre de banderes que onegen és imparell, l’ensenya de la Comunitat Valenciana ocuparà el costat esquerre de la d’Espanya vist des de l’observador. Si el nombre de banderes que onegen fóra parell, l’ensenya de la Comunitat Valenciana ocuparà el costat dret de la d’Espanya des de l’observador.
3. Seguirà en prelació la bandera de la Universitat d’Alacant, que se situarà a la dreta o esquerra de la bandera d’Espanya vist des de l’observador, si el nombre de banderes és imparell o parell, respectivament.
4. En cas d’utilitzar-se la bandera de la Unió Europea, aquesta se situarà en qualsevol posició després de la bandera de la Comunitat Valenciana.

Article 4  
 Les banderes d’Espanya, Comunitat Valenciana, Universitat d’Alacant i Unió Europea onejaran en l’exterior de l’edifici de Rectorat i Serveis Generals. Així mateix, a la ciutat d’Alacant, les banderes onejaran a l’edifici que representa la raó social de la Universitat d’Alacant.  
 Capítol tercer: de la marca d’identificació corporativa de la Universitat d’Alacant  
 Article 5  
 1.      La marca d’identificació corporativa de la Universitat d’Alacant, desenvolupada sobre la base de l’article 5 apartat 3 del títol preliminar de l’Estatut de la Universitat d’Alacant, està formada pel símbol i el logotip, que han de ser utilitzats com un sol element gràfic. El símbol apareixerà sempre a l’esquerra del logotip compost per la denominació bilingüe de la Universitat. (En annex II: marca d’identificació corporativa.)  
 2.      Les normes gràfiques relatives al símbol, logotip, tipografia, colors corporatius i versions de la identitat corporativa de la Universitat d’Alacant s’inclouen en l’enllaç http://www.ua.es/va/normativa/imcorp/normes.pdf   
 3.      En els actes acadèmics organitzats per la Universitat d’Alacant que no posseïsquen el caràcter de solemnes, s’utilitzarà la marca d’identificació corporativa.  
 Capítol quart: de l’himne universitari  
 Article 6  
 S’estableix com a himne universitari el Gaudeamus Igitur.  
 Article 7  
 Com a norma general, l’himne universitari serà l’únic que s’interprete en les solemnitats acadèmiques. No obstant això, quan també s’haja d’interpretar l’himne nacional i d’acord amb el Reial decret 1560/1997, de 10 d’octubre, pel qual se n’estableixen les normes reguladores, aquest s’executarà en primer lloc si els himnes s’interpreten a l’inici de l’acte, i en últim lloc si els himnes s’hi interpreten a la conclusió.  
    
 TÍTOL SEGON: DE LES DISTINCIONS HONORÍFIQUES I DOCTORS HONORIS CAUSA  
 Capítol primer: de les distincions de la Universitat d’Alacant  
 Article 8  
 1.      La Universitat d’Alacant institueix les formes de reconeixement següents:   
 a.      Medalla d’Or.  
 b.      Llorer d’Or.  
 c.      Premi Maisonnave.  
 d.      Distinció Honorífica.   
 e.      Medalla de Plata.   
 2. La Secretaria General durà un registre de les distincions concedides.  
    
 Article 9  
 La concessió de les formes de reconeixement de la Universitat d’Alacant es portarà a cap en els termes següents:   
 1.      El Consell de Govern, en exercici de la competència que l’article 58.r) de l’Estatut de la Universitat d’Alacant li atribueix, té potestat per a concedir la Medalla d’Or, el Llorer d’Or i el Premi Maisonnave.  
 a)     La Medalla d’Or de la Universitat d’Alacant es concedirà a aquelles persones o institucions d’excel·lent prestigi nacional o internacional en el camp de les ciències, de les lletres, de la investigació científica, de la docència, de la creació artística, de l’esport i de la solidaritat, que hagen prestat serveis extraordinaris a la Universitat d’Alacant.  
 b)     El Llorer d’Or de la Universitat d’Alacant es concedirà a aquelles persones o institucions d’excel·lent prestigi nacional o internacional en el camp de les ciències, de les lletres, de la investigació científica, de la docència, de la creació artística, de l’esport i de la solidaritat.  
 c)     El Premi Maisonnave es concedirà a proposta del vicerectorat amb competències en matèria d’extensió universitària i cultura, per a premiar una activitat continuada en defensa dels valors cívics o de la promoció de l’educació i la cultura en la ciutat d’Alacant.  
 2.      La Distinció Honorífica i la Medalla de Plata es concediran per mitjà de resolució rectoral, per delegació del Consell de Govern, i en ús de la competència que es conté en l’article 66.b) de l’Estatut de la Universitat d’Alacant.   
 a)     La Distinció Honorífica de la Universitat d’Alacant es concedirà al personal que s’haja jubilat o haja mort en el curs acadèmic immediatament anterior.   
 b)     La Medalla de Plata es concedirà al personal de la comunitat universitària en reconeixement als 25 anys de serveis prestats a la Universitat d’Alacant.   
    
 Article 10  
 1.      La Medalla d’Or serà encunyada amb la classe de metall indicat, serà de forma redona, amb vora irregular, de cinc centímetres de diàmetre, amb anella o baula en la part superior, i contindrà a l’anvers l’escut de la Universitat i, al revers, un espai lliure per a la inscripció del nom de la persona o entitat a la qual s’atorga.   
 2.      El Llorer d’Or consistirà en una insígnia de 2 centímetres de diàmetre amb la classe del metall indicat, composta per l’escut de la Universitat i vorejada al costat inferior i dret per una rama de fulles de llorer.  
 3.      La Distinció Honorífica consistirà en una placa platejada rectangular, de 15 per 10 centímetres, en la qual, a més del nom de la persona o entitat distingida, s’inclourà una llegenda en què es manifeste el reconeixement i la gratitud de la Universitat d’Alacant pels serveis prestats.   
 4.      La Medalla de Plata serà encunyada amb la classe del metall indicat, serà de forma redona, de 4 centímetres de diàmetre i contindrà a l’anvers l’escut de la Universitat i al revers la inscripció «Universitat d’Alacant» i el període indicatiu dels 25 anys de serveis prestats.  
 5.      El Premi Maisonnave consistirà en una obra artística creada especialment per a l’ocasió per un artista de prestigi reconegut.  
    
Secció 1. De la concessió de la Medalla d’Or i del Llorer d’Or  
 Article 11   
 El procediment a seguir en la concessió de la Medalla d’Or i el Llorer d’Or serà:   
 1.       La iniciativa per a proposar la Medalla d’Or i el Llorer d’Or correspon al rector i a les facultats o escoles.  
 2.       Les propostes de les facultats o escoles haurien de ser aprovades per la corresponent Junta de Centre a iniciativa del degà o director.  
 3.       Cada proposta haurà de ser motivada i s’acompanyarà necessàriament d’un currículumde la persona proposada; si es tractara d’una entitat, s’expressaran amb tot detall les raons en què es fonamenta la petició.   
 4.       L’expedient haurà de ser remès al vicerectorat amb competències en matèria d’ordenació acadèmica; la proposta haurà de rebre informe favorable de la Comissió d’Ordenació Acadèmica i Professorat. L’adopció d’aquest informe requerirà el vot favorable de la majoria absoluta dels seus membres.   
 5.       Una vegada aprovada la proposta per la Comissió d’Ordenació Acadèmica, es remetrà a Secretaria General per a la seua aprovació en Consell de Govern.  
 6.       Després de l’aprovació, el rector expedirà el document acreditatiu de la concessió de la distinció, que es notificarà a l’interessat, i que consistirà en un diploma d’honor al·lusiu a la distinció que es concedeix.   
 7.       La Medalla d’Or i el Llorer d’Or es lliuraran, com a norma general, en el solemne acte d’obertura de curs.  
 Secció 2. De la concessió de la Distinció Honorífica i de la Medalla de Plata  
 Article 12   
 El procediment a seguir en la concessió de la Distinció Honorífica i la Medalla de Plata serà:   
 1.      Aquestes distincions seran concedides per resolució rectoral, per delegació del Consell de Govern.  
 2.      El rector expedirà el document acreditatiu de la concessió de la Distinció, que es notificarà a l’interessat, i que consistirà en un ofici ordinari.   
 3.      La concessió de la Medalla de Plata s’acompanyarà d’un document acreditatiu expedit pel rector.  
 4.      La Distinció Honorífica i la Medalla de plata es lliuraran, com a norma general, en el solemne acte d’obertura de curs.  
 Secció 3. De la concessió del Premi Maisonnave  
 Article 13   
 1.      Podrà rebre el Premi Maisonnave una persona, col·lectiu social, institució pública o entitat privada. Es lliurarà un únic premi i no podrà ser compartit.  
 2.      Les propostes seran elevades al Consell de Govern pel vicerectorat amb competències en matèria d’extensió universitària i cultura.  
 3.      En l’acta de concessió constaran els motius de la decisió.   
 4.      El lliurament del Premi Maisonnave es farà en un acte solemne en la Seu Ciutat d’Alacant, en el marc de la celebració del Dia de la Constitució.  
    
Capítol segon: del nomenament de doctors honoris causa  
 Article 14  
 La Universitat podrà atorgar el títol de doctor honoris causa a persones en les quals concórreguen mèrits rellevants o hagen prestat serveis destacats a la Universitat. Correspon al Consell de Govern acordar-ne el nomenament, a proposta del rector o de les juntes de facultat o escola.  
 Article 15  
 1.      La Universitat d’Alacant només procedirà al nomenament de dos doctors honoris causa en un mateix any, excepte circumstàncies excepcionals basades en la provada interrelació de les propostes efectuades.  
 2.      Només podrà ser nomenat un doctor honoris causa per facultat o escola en un període de tres anys. Excepcionalment, i en aquells centres que tenen diversos grups de titulacions clarament diferenciades entre si, s’hi aplicarà les limitacions anteriors a cadascun dels esmentats grups de titulacions.  
 Article 16  
 1.      Els candidats a doctor honoris causa seran proposats per un o més departaments i rebran informe favorable d’un o més centres. Els acords haurien de ser presos per majoria absoluta dels òrgans col·legiats proponents.  
 2.      La proposta anirà necessàriament acompanyada d’una memòria justificativa que inclourà un currículum detallat del candidat.   
 3.      La Secretaria General durà un registre dels nomenaments de doctor honoris causa.  
    
 TÍTOL TERCER: DE LES PRECEDÈNCIAS I TRACTAMENTS ACADÈMICS  
 Capítol primer: de l’organització de precedències en actes acadèmics   
 Article 17  
 1.      El règim de precedències previst en aquest títol serà d’aplicació en l’organització d’actes acadèmics de la Universitat d’Alacant, els quals, segons l’article 3, lletra b), del Reial decret 2099/1983, es consideren de caràcter especial.  
 2.      Es considerarà acte acadèmic tot aquell que s’organitze de forma oficial des de qualsevol òrgan de la Universitat d’Alacant.  
 3.      El rector assumirà la presidència dels actes organitzats per la Universitat als quals assistisca, segons l’article 66 apartat c) de l’Estatut de la Universitat d’Alacant. Quan en la seua representació acudisca un membre del Consell de Direcció, serà aquest el qui presidirà l’acte. Si per causa justificada se cedira la presidència, solament es podrà fer en un únic lloc.  
 4.      La resta d’actes acadèmics seran presidits per l’autoritat acadèmica que els organitze.  
 Capítol segon: de les precedències entre autoritats acadèmiques  
 Article 18   
 S’estableix entre càrrecs acadèmics la precedència següent:  
 1.      Rector.  
 2.      President del Consell Social.  
 3.      Vicerectors, segons l’ordre establit pel rector.  
 4.      Secretari general.  
 5.      Subsecretari general.  
 6.      Degans de les diferents facultats, segons l’ordre de creació del centre.  
 7.      Directors d’escoles tècniques i politècniques superiors, segons l’ordre de creació del centre.  
 8.      Directors d’escoles universitàries, segons l’ordre de creació del centre.   
 9.      Escoles universitàries politècniques, segons l’ordre de creació del centre.  
 10. Defensor universitari.  
 11. Directors d’instituts universitaris d’investigació, segons l’ordre de creació del centre.  
 12. Directors de departament, segons l’ordre de creació.  
 13. Altres càrrecs acadèmics.  
 Capítol tercer: de les precedències d’autoritats que no pertanyen a la comunitat universitària  
 Article 19  
 1.      Per a l’ordenament d’aquestes autoritats s’utilitzarà el que disposa el Reial decret 2099/1983 de 4 d’agost, el Decret 235/1999 de 23 de desembre del Govern Valencià i les modificacions de l’anterior incloses en el Decret 77/2003 de 27 de juny del Govern Valencià, com també l’eventual desenvolupament normatiu.  
 2.      L’assistència oficial als actes acadèmics d’autoritats no previstes en la normativa vigent serà estudiada pel Gabinet de Protocol i reservarà a la persona assistent un lloc segons el seu rang.  
 Capítol quart: del tractament dels càrrecs acadèmics  
 Article 20  
 1.      S’estableix per als càrrecs acadèmics i representants de la Universitat d’Alacant el tractament honorífic següent:  

1. El rector/a posseeix el tractament d’Excel·lentíssim/a i Magnífic/a Senyor/a (Excm./Excma. i Mgfc./Mgfca. Sr./Sra.).
2. Els vicerectors reben el tractament d’Excel·lentíssim/a Senyor/a (Excm./Excma. Sr./a). Aquest tractament es farà extensible al president del Consell Social.
3. El tractament d’Il·lustríssim/a Senyor/a (Il·lm./Il·lma. Sr/a.) correspon al secretari general i al subsecretari general, al gerent, al defensor universitari i als degans de facultat, directors d’escoles tècniques i politècniques superiors i directors de les escoles universitàries o escoles universitàries politècniques.

2.      Si en una mateixa persona conflueixen dos tractaments diferents, li correspondrà el tractament de més rang.  
 Capítol cinquè: del vestit acadèmic  
 Article 21  
 1.      El vestit acadèmic l’utilitzaran els professors assistents als actes en què siga requerit, d’acord amb els usos i costums universitaris.  
 2.      El vestit acadèmic estarà compost pels elements següents:  

1. La toga, que serà de color negre i disposarà de punys de punta sobre un viu del mateix color que la musseta. En el cas del rector de la Universitat, el viu sobre el qual es disposaran els punys de punta serà de color rosa clar. Davall la toga es durà vestit de color negre, amb camisa i corbata de llaç blanques.
2. La musseta, que se sobreposarà a la toga com a distintiu del grau de llicenciat i serà de ras en el color corresponent a cada llicenciatura i folrada de seda negra. Aquesta anirà botonada per davant amb botons del mateix color que la musseta.

·         En el cas de posseir més d’una llicenciatura, la musseta serà del color de la llicenciatura més antiga, amb els botons del color de la segona llicenciatura.  
 ·         El rector durà musseta de vellut negre folrada de seda negra, amb una gran cogulla i botonada per davant amb el mateix color de la musseta.  

3. El birretnegre, l’ús del qual està reservat als qui posseïsquen el grau de doctor, serà de forma octogonal, rematat en borla del color de la llicenciatura i penjant de les seues cares laterals serrells de la mateixa altura que el birret i del color de la llicenciatura.

·         En el cas de posseir més d’una llicenciatura, la borla i els serrells duran els colors corresponents a les dues llicenciatures.   
 ·         El rector portarà birret amb borla i serrells de color negre.  
 ·         El rector o qui presidisca l’acte acadèmic donarà ordre de cobrir-se o descobrir-se.  
 ·         El birret cobrirà el cap sempre que qui el duga es trobe dret, siga en desfilada de seguici o quan el claustre reunit es trobe dret.  
 ·         Sempre que es prenga la paraula, en un acte en què s’use el vestit acadèmic, es farà amb el birret cobrint el cap.   

4. La medalla doctoral, l’ús de la qual està reservat als qui posseïsquen el grau de doctor, es portarà sobre el pit i serà daurada i en forma de bitlleta. Sobre aquesta figurarà l’escut d’Espanya i la llegenda «Doctors del Claustre Extraordinari».

·         La medalla es durà penjada d’un cordó del color de la facultat corresponent.  
 ·         El rector usarà medalla pròpia del seu rang en lloc de la que corresponga a la seua titulació, penjada d’un cordó de color or.  
 ·         Els vicerectors duran la medalla penjada d’un cordó mig del color de la seua facultat i mig d’or.  
 ·         El secretari general durà la medalla penjada d’un cordó mig del color de la seua facultat i mig de plata.  

5. Els guants de color blanc.
6. El rector portarà bastó propi del seu rang.

  
 DISPOSICIÓ ADDICIONAL I Correspon al vicerectorat competent en la matèria, a través del Gabinet de Protocol de la Universitat d’Alacant, aplicar aquest reglament en els actes que s’hi organitzen i establir criteris per al seu compliment en els actes no organitzats directament per aquest Gabinet, com també resoldre els dubtes que se susciten.  
 DISPOSICIÓ ADDICIONAL II  
 El rector honorari nomenat estarà equiparat als efectes previstos en el títol 3r d’aquest reglament al rector de la Universitat d’Alacant. En l’ordre de precedència que estableix l’article 18, al rector honorari li correspon el lloc immediatament posterior al rector.  
    
 DISPOSICIÓ ADDICIONAL III  
 Totes les denominacions contingudes en aquest Estatut d’òrgans unipersonals de govern, representació, càrrecs i membres de la comunitat universitària, i qualsevol altra denominació que s’hi faça en gènere masculí, s’entendran fetes i s’utilitzaran indistintament en gènere masculí o femení, segons el sexe del titular que els ocupe o de la persona a la qual faça referència.  
    
 DISPOSICIÓ DEROGATORIA  
 Queden derogats els acords següents:  
 Acords de Junta de Govern de data 25 d’octubre de 1991 i de 26 de febrer de 1996, pels quals es regula el nomenament de doctors honoris causa.  
 Acord de Junta de Govern de data 29 de juliol de 1999, pel qual es regula la concessió de la medalla d’or i distincions honorífiques.  
 Acords del Consell de Govern de dates 17 de juliol de 2002 i 23 de setembre de 2003, pels quals es regula la creació del Premi Maisonnave.  
    
 DISPOSICIÓ FINAL  
 Aquesta disposició entrarà en vigor el mateix dia de la seua publicació en el BOUA.  
    
 Annex I. Escut de la Universitat d’Alacant. (L'enllaç estarà disponible en la web a partir de setembre).  
    
    
 Annex II. Marca d’identificació corporativa de la Universitat d’Alacant. (L'enllaç estarà disponible en la web a partir de setembre).

Anàlisi
-------

:   **Modificat per:**

    * [Detalle
       MODIFICACIONS AL REGLAMENT DE SÍMBOLS, DISTINCIONS HONORÍFIQUES Y PRECEDÈNCIES DE LA UNIVERSITAT D'ALACANT](/va/acuerdo/1225)
      17/09/2009





[Carretera Sant Vicent del Raspeig s/n  
03379 Sant Vicent del Raspeig - Alacant  
 Tel. 59 559 8591 - Fax 89 518 8017](https://www.google.es/maps/@83.442876,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12438&trk=tyah&trkInfo=tarId%2D1292596726685%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)